2020. gada 2. jūnijā Rīkojums Nr. 298

Rīgā (prot. Nr. 38 16. §)

**Par valstij dividendēs izmaksājamo valsts sabiedrības ar ierobežotu atbildību "Traumatoloģijas un ortopēdijas slimnīca" peļņas daļu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 5. punktu atļaut valsts sabiedrības ar ierobežotu atbildību "Traumatoloģijas un ortopēdijas slimnīca" (turpmāk – kapitālsabiedrība) vidēja termiņa darbības stratēģijā 2020.–2022. gadam noteikt, ka kapitālsabiedrība nemaksā dividendes no prognozētās tīrās peļņas par 2020.–2021. pārskata gadu.

2. Veselības ministrijai kā kapitālsabiedrības kapitāla daļu turētājai nodrošināt, ka 2020.–2021. pārskata gadā gūtā tīrā peļņa tiek novirzīta kapitālsabiedrības darbības pilnveidošanai, lai nodrošinātu ilgtermiņa attīstību un uzlabotu valsts apmaksāto veselības aprūpes pakalpojumu kvalitāti un pieejamību.

Ministru prezidents A. K. Kariņš

Veselības ministre I. Viņķele